CELEX: 62010CN0521
Language: lv
Date: 2010-11-08 00:00:00
Title: Lieta C-521/10 P: Apelācijas sūdzība, ko par Vispārējās tiesas (otrā palāta) 2010. gada 24. augusta spriedumu lietā T-386/09 Gruas Abril Asistencia , S.L./Eiropas Komisija 2010. gada 8. novembrī iesniedza Grúas Abril Asistencia, S.L .

29.1.2011   
            
            
               LV
            
            
               Eiropas Savienības Oficiālais Vēstnesis
            
            
               C 30/18
            
         Apelācijas sūdzība, ko par Vispārējās tiesas (otrā palāta) 2010. gada 24. augusta spriedumu lietā T-386/09 Gruas Abril Asistencia, S.L./Eiropas Komisija 2010. gada 8. novembrī iesniedza Grúas Abril Asistencia, S.L.
   (Lieta C-521/10 P)
   ()
   2011/C 30/30
   Tiesvedības valoda — spāņu
   
      Lietas dalībnieki
   
   
      Apelācijas sūdzības iesniedzēja: Grúas Abril Asistencia, S.L. (pārstāvis — R. García García, abogado)
   
      Otrs lietas dalībnieks: Eiropas Komisija
   
      Apelācijas sūdzības iesniedzējas prasījumi:
   
   Pieņemt izklāstītos argumentus un, nokārtojot vajadzīgās likumiskās formalitātes, atcelt minēto rīkojumu par prasības nepieņemamību un pieņemt izskatīšanā prasību par lēmuma atcelšanu tāpēc, ka šim lietas dalībniekam ir tiesības to celt, un galu galā izspriest lietu atbilstoši tajā prasītajam.
   
      Pamati un galvenie argumenti
   
   Apelācijas kārtībā tiek pārsūdzēts Vispārējās tiesas rīkojums, ar kuru kā nepieņemama noraidīta prasība atcelt Eiropas Komisijas lēmumu neuzsākt procedūru ziņoto pārkāpumu izlabošanai. Vispārējā tiesa pamatojusies uz to, ka šādu atteikumu privātpersona nevar pārsūdzēt.
   Apelācijas sūdzības iesniedzēja uzskata, ka privātpersonām ir tiesības celt prasības atcelt tiesību aktus, kā noteikts EKL 230. pantā un Līguma par Konstitūciju Eiropai III-365. pantā, kā arī judikatūrā, ja pārsūdzētais lēmums ir tām adresēts un/vai tās skar tieši un individuāli. Tiek lūgts atcelt rīkojumu par prasības nepieņemamību un tādēļ pieņemt izskatīšanā celto prasību par lēmuma atcelšanu.